PAPIKSI JA DIAKONIKSI VIHKIMINEN

Tampereen hiippakunta

17.5.2020

Jumalanpalvelus lähetetään suorana lähetyksenä Aamulehden verkkosivuille.

Musiikki urkuparvelta.

I Johdanto

Alkukulkue Aarre Merikanto: Präludium

\*1. Alkuvirsi 373

2. Alkusiunaus

Siunaus



0101alku



0102amen

0401alku

0402amen

Vuorotervehdys



0175pax



0104vuor

3. Johdantosanat ja vihittävien esittely

Johdantosanat

**L** Rakkaat kristityt. Kristillinen seurakunta on Jumalan kansa ja Kristuksen ruumis. Se on elävistä kivistä rakennettu temppeli, jonka kulmakivenä on itse Kristus Jeesus. Kasteessa meidät kutsuttiin Jumalan palvelijoiksi. Saimme tehtäväksi viedä evankeliumin kaikille kansoille ja ylistää Jumalan suuria tekoja.

Vihittävien diakonien esittely

**L** Kirkko on uskon ja rakkauden yhteisö. Toteuttaakseen tehtäväänsä kirkko kutsuu työntekijöitä diakonian virkaan. Tänään heidät vihitään apostolisen perinteen mukaisesti kättenpäällepanemisella ja rukouksella palvelemaan Kristuksen kirkkoa maailmassa.

Piispan kehotuksesta notaari lukee diakonian virkaan vihittävien nimet ja tehtävät. Nämä nousevat ja kääntyvät seurakuntaan päin.

Vihittävien pappien esittely

**L** Jumala on asettanut pappisviran evankeliumin julistamista ja opettamista sekä sakramenttien hoitamista varten. Kirkko kutsuu ja erottaa tähän virkaan niitä, joille uskotaan nämä tehtävät. Tänään heidät vihitään apostolisen perinteen mukaan kättenpäällepanemisella ja rukouksella pappisvirkaan palvelemaan Kristuksen kirkkoa.

Piispan kehotuksesta notaari lukee papiksi vihittävien nimet ja tehtävät. Nämä nousevat ja kääntyvät seurakuntaan päin.

4. Yhteinen rippi

Kehotussanat

Olemme tässä juhlassa Jumalan kasvojen edessä. Jumala on pyhä, ja hänen kirkkautensa täyttää koko maan. Ilman häntä kuljemme pimeässä. Tunnustakaamme hänelle syntimme ja syyllisyytemme [yhteen ääneen] näin sanoen:

Synnintunnustus

Taivaallinen Isä.

Sain kasteen sinun lapseksesi.

Sinä siirsit minut pimeydestä valoon,

kadotuksen alta taivaan perilliseksi.

En ole kuitenkaan elänyt niin kuin lapsellesi sopii.

En ole kuunnellut ääntäsi enkä totellut tahtoasi.

Jumala, armahda minua Poikasi Jeesuksen Kristuksen tähden.

Pese minut puhtaaksi ja anna kaikki syntini anteeksi.

Synninpäästö

Näin sanoo Herra:

»Älä pelkää.

Minä olen lunastanut sinut.

Minä olen sinut nimeltä kutsunut, sinä olet minun.

Vaikka vuoret järkkyisivät ja kukkulat horjuisivat,

minun rakkauteni sinuun ei järky

eikä minun rauhanliittoni horju.»

**S** Aamen.

5. Herra, armahda (Kyrie-litania)

**E** Rukoilkaamme Herraa,

joka on kutsunut meidät työtovereikseen,

että hän vahvistaisi meitä Hengellään.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

**E** Rukoilkaamme Herraa,

joka on lähettänyt Poikansa esikuvaksemme,

että hän johtaisi meidät totuuteen ja rakkauteen.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

**E** Rukoilkaamme Herraa,

joka kantaa meitä voimallaan,

että hän avaisi suumme kiitokseen ja ylistykseen.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

\*6. Kunnia ja kiitosvirsi Pyhälle Kolminaisuudelle

Kunnia



0121glor

**S** maan päällä rauha ihmisillä, joita hän rakastaa.

Kiitosvirsi 126

7. Päivän rukous



0131pruk

0431pruk

 Pyhä Jumala, laupias Isä.

Sinä lähetit Poikasi maailman pelastajaksi.

Sido meidät pyhään sanaasi

ja tee meistä Kristuksen lähettiläitä.

Auta meitä palvelemaan toisiamme niillä armolahjoilla,

jotka olemme saaneet.

Rakenna kirkkoasi uskossa ja rakkaudessa

sinulle kunniaksi ja ihmisille pelastukseksi.

Kuule meitä Poikasi Jeesuksen Kristuksen nimessä.

 

0132amen

0432amen

II Sana

8. Ensimmäinen lukukappale Dan. 9: 17-20

Daniel rukoili ja sanoi:

 ”Kuule nyt palvelijasi rukous ja nöyrä pyyntö, Jumalamme, ja anna armosi loistaa hävitetylle temppelillesi, Herra, kunniaksi itsellesi. Kallista korvasi, Jumalani, ja kuule. Avaa silmäsi ja katso autioita raunioitamme ja kaupunkia, joka on omistettu nimellesi! Me tuomme sinulle nöyrät pyyntömme, emme omaan vanhurskauteemme, vaan sinun suureen armoosi luottaen. Herra, kuule! Herra, anna anteeksi! Herra, kuuntele ja täytä pyyntömme! Auta pian, kunniasi tähden, Jumalani! Se kaupunki on sinun nimellesi omistettu, ja sinun kansaasi kutsutaan sinun nimelläsi.” Näin minä puhuin ja rukoilin ja tunnustin syntini ja kansani Israelin synnit ja toin Herran, Jumalani, eteen nöyrän pyyntöni hänen pyhän vuorensa Siionin puolesta.

9. Vastausmusiikki: Tuhansin kielin

10. Toinen lukukappale Room. 8: 24-28

Meidät on pelastettu, se on varma toivomme. Mutta toivo, jonka jo näkee täyttyneen, ei enää ole toivo. Kukapa toivoo sellaista, minkä jo näkee! Jos taas toivomme jotakin mitä emme näe, me myös odotamme sitä kärsivällisesti.
    Myös Henki auttaa meitä, jotka olemme heikkoja. Emmehän tiedä, miten meidän tulisi rukoilla, että rukoilisimme oikein. Henki itse kuitenkin puhuu meidän puolestamme sanattomin huokauksin. Ja hän, joka tutkii sydämet, tietää mitä Henki tarkoittaa, sillä Henki puhuu Jumalan tahdon mukaisesti pyhien puolesta.
    Me tiedämme, että kaikki koituu niiden parhaaksi, jotka rakastavat Jumalaa ja jotka hän on suunnitelmansa mukaisesti kutsunut omikseen.

11. Päivän virsi 514

\*12. Evankeliumi Matt. 6: 5-13

Jeesus opetti ja sanoi:

 ”Kun rukoilette, älkää tehkö sitä tekopyhien tavoin. He asettuvat mielellään synagogiin ja kadunkulmiin rukoilemaan, jotta olisivat ihmisten näkyvissä. Totisesti: he ovat jo palkkansa saaneet. Kun sinä rukoilet, mene sisälle huoneeseesi, sulje ovi ja rukoile sitten Isääsi, joka on salassa. Isäsi, joka näkee myös sen, mikä on salassa, palkitsee sinut.

 Rukoillessanne älkää hokeko tyhjää niin kuin pakanat, jotka kuvittelevat tulevansa kuulluiksi, kun vain latelevat sanoja. Älkää ruvetko heidän kaltaisikseen. Teidän Isänne kyllä tietää mitä te tarvitsette, jo ennen kuin olette häneltä pyytäneetkään. Rukoilkaa te siis näin:

 - Isä meidän, joka olet taivaissa!

 Pyhitetty olkoon sinun nimesi.

 Tulkoon sinun valtakuntasi.

 Tapahtukoon sinun tahtosi,

 myös maan päällä niin kuin taivaassa.

 Anna meille tänä päivänä jokapäiväinen leipämme.

 Ja anna meille velkamme anteeksi,

 niin kuin mekin annamme anteeksi niille,

 jotka ovat meille velassa.

 Äläkä anna meidän joutua kiusaukseen,

 vaan päästä meidät pahasta.”

13. Saarna

III Vihkiminen

Piispa ja muut toimitukseen osallistuvat siirtyvät alttarin ääreen. Avustajat asettuvat piispan molemmin puolin, vihittävät alttarin eteen.

\*14. Uskontunnustus (Credo)

Uskontunnustus lausutaan yhteen ääneen.

**L** Tunnustakaa nyt uskonne yhdessä seurakunnan kanssa.

**S** Me uskomme yhteen Jumalaan,

kaikkivaltiaaseen Isään,

taivaan ja maan, kaiken näkyvän ja näkymättömän Luojaan.

 Me uskomme yhteen Herraan, Jeesukseen Kristukseen,

Jumalan ainoaan Poikaan,

joka on syntynyt Isästä ennen aikojen alkua,

Jumala Jumalasta,

valo valosta,

tosi Jumala tosi Jumalasta,

syntynyt, ei luotu,

joka on samaa olemusta kuin Isä

ja jonka kautta kaikki on saanut syntynsä,

joka meidän ihmisten ja meidän pelastuksemme tähden

astui alas taivaista,

tuli lihaksi Pyhästä Hengestä ja neitsyt Mariasta

ja syntyi ihmiseksi,

ristiinnaulittiin meidän puolestamme Pontius Pilatuksen aikana,

kärsi kuoleman ja haudattiin,

nousi kuolleista kolmantena päivänä, niin kuin oli kirjoitettu,

astui ylös taivaisiin,

istuu Isän oikealla puolella

ja on kirkkaudessa tuleva takaisin tuomitsemaan eläviä ja kuolleita

ja jonka valtakunnalla ei ole loppua.

 Me uskomme Pyhään Henkeen,

Herraan ja eläväksi tekijään,

joka lähtee Isästä ja Pojasta,

jota yhdessä Isän ja Pojan kanssa kumarretaan ja kunnioitetaan

ja joka on puhunut profeettojen kautta.

Uskomme yhden, pyhän, yhteisen ja apostolisen kirkon.

Tunnustamme yhden kasteen syntien anteeksiantamiseksi,

odotamme kuolleiden ylösnousemusta

ja tulevan maailman elämää.

15. Lupaukset

Avustajat lukevat raamatuntekstejä.

**L** Kysyn pappisvirkaan ja diakonian virkaan vihittäviltä: tahdotteko Jumalan avulla pysyä lujina tässä kirkon uskossa ja vahvistaa siinä seurakuntalaisia?

Vastaus:

Tahdon.

– Matt. 28:18–20, Joh. 20:21–23, 1. Kor. 12:27–28, 1. Kor. 13:1–3 tai Ef. 4:11–13

**L** Kysyn diakonian virkaan vihittäviltä: tahdotteko kolmiyhteisen Jumalan nimessä ryhtyä diakonian virkaan ja hoitaa sitä oikein ja uskollisesti Jumalan sanan ja kirkkomme tunnustuksen mukaisesti?

Vastaus:

Tahdon.

**L** Kysyn papiksi vihittäviltä: tahdotteko kolmiyhteisen Jumalan nimessä ryhtyä pappisvirkaan ja hoitaa sitä oikein ja uskollisesti Jumalan sanan ja kirkkomme tunnustuksen mukaisesti?

Vastaus:

Tahdon.

– Joh. 13:15–17, 1. Kor. 12:4–7, Kol. 3:16–17, Hepr. 13:7–8 tai 1. Piet. 4:10–11

**L** Kysyn diakonian virkaan vihittäviltä: tahdotteko saamillanne armolahjoilla palvella ihmisiä Kristuksen esikuvan mukaisesti Jumalan kunniaksi ja seurakunnan rakentumiseksi?

Vastaus:

Tahdon.

**L** Kysyn papiksi vihittäviltä: tahdotteko julistaa ja opettaa evankeliumia puhtaasti, jakaa sakramentteja Kristuksen asetuksen mukaisesti ja hoitaa pappisvirkaa kirkkomme järjestyksen mukaan?

Vastaus:

Tahdon.

– Joh. 15:16–17, Kol. 2:6–7 tai 1. Tim. 4:12–13

**L** Kysyn diakonian virkaan ja papiksi vihittäviltä: tahdotteko edistää kaikkea, mikä rakentaa seurakuntaa, ja elää niin, että olette esikuvana seurakunnalle?

Vastaus:

Tahdon.

**L** Kaikkivaltias Jumala auttakoon teitä pitämään sen, minkä olette luvanneet.

Pyydän nyt diakonian virkaan vihittäviä jäämään alttarin ääreen virkaan vihkimistä varten.

Papiksi vihittävät poistuvat paikoilleen.

16. Diakonian virkaan vihkiminen

Vihkiminen

**L** Sillä valtuutuksella, jonka Kristuksen kirkko on Jumalan tahdon mukaisesti minulle antanut, vihin teidät diakonian virkaan Isän ja (+) Pojan ja Pyhän Hengen nimeen.



0102amen

Piispa pukee stolan vihittäville.

**L** Jeesus sanoo: »Jos joku tahtoo olla minun palvelijani, seuratkoon minua. Missä minä olen, siellä on oleva myös palvelijani.» (Joh. 12:26.)

Virsi 113:1,2

Seurakunta laulaa. Vihittävät polvistuvat. Piispa ja avustajat panevat kätensä vuorollaan kunkin pään päälle.

**L** Siunatkoon sinua kolmiyhteinen Jumala, Isä ja Poika ja Pyhä Henki, ja pyhittäköön sinut palvelemaan Kristuksen kirkkoa aina ja kaikkialla.

Rukous



0131pruk

Jumala, Isämme,

me kiitämme sinua siitä,

että suuressa rakkaudessasi meitä ihmisiä kohtaan

lähetit ainoan Poikasi Jeesuksen Kristuksen

meille Vapahtajaksi, sielujemme paimeneksi ja ylipapiksi.

Meidän pelastuksemme tähden hän oli kuuliainen ristinkuolemaan asti.

Siksi sinä olet korottanut hänet yli kaiken.

Kansasi keskuudesta sinä valitset evankeliumin palvelijoita,

niin että ihmiset tulisivat osallisiksi hänen tuomastaan pelastuksesta.

Anna tänään vihityille palvelijoillesi Pyhän Hengen lahja.

Anna heille kestävyyttä rakkauden palveluvirassa,

taitoa kuunnella ihmisten hätää ja voimaa julistaa sinun sanaasi.

Anna heille rohkeutta puolustaa oikeudenmukaisuutta ja totuutta

ja kärsivällisyyttä rukoilla.

Vahvista heidän uskoaan, toivoaan ja rakkauttaan.

Tätä pyydämme Poikasi Jeesuksen Kristuksen kautta,

joka sinun ja Pyhän Hengen kanssa

elää ja hallitsee iankaikkisesta iankaikkiseen.

 

0132amen

Kehotus

Vihityt nousevat.

**L** Rakkaat kristityt, olemme yhdessä saattaneet diakonian virkaan nämä Jumalan palvelijat [NN, NN…]. Ottakaa heidät rakkaasti vastaan, tukekaa heitä heidän työssään ja kantakaa heitä rukouksissanne Jumalan eteen.

17. Diakonian virkaan lähettäminen

**L** Jeesus sanoo: »Minä olen teidän kanssanne kaikki päivät maailman loppuun asti» (Matt. 28:20). Lähtekää rauhassa ja palvelkaa Herraa iloiten.

Pyydän diakonian virkaan vihittyjä siirtymään omille paikoilleen ja kutsun papiksi vihittävät alttarin ääreen.

Diakonian virkaan vihityt poistuvat paikoilleen. Papiksi vihittävät astuvat alttarin luo.

18. Pappisvirkaan vihkiminen

Vihkiminen

**L** Sillä valtuutuksella, jonka Kristuksen kirkko on Jumalan tahdon mukaisesti minulle antanut, vihin teidät pappisvirkaan Isän ja + Pojan ja Pyhän Hengen nimeen.



0102amen

Piispa pukee stolan vihittäville.

**L** Jeesus sanoo: »Ota minun ikeeni harteillesi. Minun ikeeni on hyvä kantaa ja minun kuormani on kevyt.» (Matt. 11:29–30.)

Virsi 113:3,4

Seurakunta laulaa. Avustajat pukevat vihittävät messukasukkaan. Vihittävät polvistuvat. Piispa ja avustajat panevat kätensä vuorollaan kunkin pään päälle.

**L** Siunatkoon sinua kolmiyhteinen Jumala, Isä ja Poika ja Pyhä Henki, ja pyhittäköön sinut palvelemaan Kristuksen kirkkoa aina ja kaikkialla.

Rukous



0131pruk

0431pruk

Pyhä Isä, iankaikkinen Jumala.

Me kiitämme sinua siitä,

että suuressa rakkaudessasi meitä ihmisiä kohtaan

lähetit ainoan Poikasi Jeesuksen Kristuksen

meille Vapahtajaksi, sielujemme paimeneksi ja ylipapiksi.

Meidän pelastuksemme tähden hän oli kuuliainen ristinkuolemaan asti.

Siksi sinä olet korottanut hänet yli kaiken.

Poikasi kokoaa maailmasta kansan,

joka palvelee sinua,

niin että nimesi pidettäisiin pyhänä ja sinun tahtosi tapahtuisi.

Kansasi keskuudesta sinä valitset evankeliumin palvelijoita,

niin että ihmiset tulisivat osallisiksi hänen tuomastaan pelastuksesta.

Me rukoilemme: Anna Pyhän Hengen lahja palvelijoillesi,

jotka nyt on vihitty pappisvirkaan.

Anna heille kestävyyttä sovituksen virassa.

Rohkaise heitä julistamaan evankeliumia puhtaasti ja puolustamaan totuuttasi.

Vahvista heidän uskoaan, toivoaan ja rakkauttaan.

Tätä pyydämme Poikasi Jeesuksen Kristuksen kautta,

joka sinun ja Pyhän Hengen kanssa

elää ja hallitsee iankaikkisesta iankaikkiseen.

 

0132amen

 Kehotus

Vihityt nousevat.

**L** Rakkaat kristityt. Nämä Jumalan palvelijat [NN, NN…] on vihitty pappisvirkaan. Ottakaa heidät rakkaasti vastaan, tukekaa heitä heidän työssään ja kantakaa heitä rukouksissanne Jumalan eteen.

19. Pappisvirkaan lähettäminen

**L** Jeesus sanoo: »Minä olen teidän kanssanne kaikki päivät maailman loppuun asti» (Matt. 28:20). Lähtekää rauhassa ja palvelkaa Herraa iloiten.

Piispa, avustajat ja vihityt palaavat paikoilleen.

20. Yhteinen esirukous

Esirukouksen yhteydessä luetaan kastettujen, avioliittoon vihittävien ja kuolleiden nimet.

Kuolleiden kiitosmusiikki: Matkamiehen virsi (jos tarvitaan)

Esirukoukseen liitetään seuraava rukous:

 Jumala, rakas taivaallinen Isämme. Me kiitämme sinua siitä, että suuressa rakkaudessasi lähetit meille Poikasi Jeesuksen Kristuksen pelastajaksi, paimeneksi ja ylipapiksi. Hän on kulmakivi siinä rakennuksessa, jonka perustuksena ovat apostolit ja profeetat. Kiitämme sinua siitä, että kuulet kansasi rukouksen ja lähetät palvelijoita valtakuntasi työhön.

Me rukoilemme virkaan vihittyjen puolesta: Opeta heitä kuulemaan äänesi, niin että he eläisivät tahtosi mukaisesti. Auta heitä olemaan nöyriä ja säilyttämään elämässään toivo. Anna heille rakkautta kaikkia ihmisiä kohtaan. Auta heitä kohtaamaan lähimmäisensä viisaasti ja kärsivällisesti. Vahvista heitä väsymyksen hetkinä. Täytä palvelijasi rauhalla ja anna heille luottamus siihen, että sinä olet aina heidän kanssaan.

Me rukoilemme tänään vihittyjen omaisten, perheitten ja läheisten puolesta. Auta heitä tukemaan toisiaan ja elämään yhdessä sinun edessäsi.

IV Ehtoollinen

21. Uhrivirsi 581

Virren aikana katetaan ehtoollispöytä. Kolehdin kohde ilmoitetaan ennen virttä.

22. Ehtoollisrukous (Eukaristinen rukous)

Vuorolaulu



0151ehru



0152ehru



0153ehru



0154ehru



0155ehru



0156ehru

Prefaatio

Prefaation alku

**L** Totisesti on oikein ja arvollista, että me kiitämme sinua aina ja kaikkialla,

 pyhä Herra, kaikkivaltias Isä, iankaikkinen Jumala,

 Jeesuksen Kristuksen, meidän Herramme kautta.

Prefaation päätös

Hänet sinä olet korottanut oikealle puolellesi,

ylemmäksi kaikkia valtoja, voimia ja herruuksia.

Hänen lupauksensa mukaan sinä olet vuodattanut Pyhän Hengen,

niin että kaikki kansat ja kielet julistaisivat sinun suuria tekojasi.

Me kiitämme sinua tästä taivaan lahjasta

ja laulamme sinulle ylistystä enkelien ja kaikkien pyhien kanssa:

\*Pyhä (Sanctus)

**S** Pyhä, pyhä, pyhä Herra Sebaot!

Taivas ja maa on täynnä kirkkauttasi.

Hoosianna korkeuksissa!

Siunattu olkoon hän, joka tulee Herran nimessä.

Hoosianna korkeuksissa!

Rukous ja asetussanat

Pyhä Isä. Koko luomakunta ylistää sinua, kaiken elämän antajaa. Sinä et hylännyt luotujasi synnin ja kuoleman valtaan, vaan lähetit ainoan Poikasi ihmiseksi, pelastamaan meidät. Me kiitämme sinua lunastuksesta, jonka olet valmistanut meille hänen täydellisellä uhrillaan ristinpuussa. Hän maksoi velkamme ja teki rauhan sinun ja meidän välillemme.

Herramme Jeesus Kristus, sinä yönä, jona hänet kavallettiin,

otti leivän, siunasi (+), mursi ja antoi sen opetuslapsilleen sanoen:

Ottakaa ja syökää, tämä on minun ruumiini,

joka annetaan teidän puolestanne.

Tehkää se minun muistokseni.

Samoin hän otti maljan, kiitti (+) ja sanoi:

Ottakaa ja juokaa tästä, te kaikki.

Tämä malja on uusi liitto minun veressäni,

joka vuodatetaan teidän puolestanne

syntien anteeksiantamiseksi.

Niin usein kuin te siitä juotte,

tehkää se minun muistokseni.

Me riemuitsemme kaikesta siitä, mitä Poikasi on puolestamme tehnyt, ja vietämme tätä pyhää ateriaa, jossa tulemme osallisiksi lunastuksen salaisuudesta. Me muistamme hänen kuolemaansa, ylösnousemustaan ja taivaaseen astumistaan. Me odotamme hänen paluutaan kirkkaudessa.

 [**S** Me julistamme hänen kuolemaansa.

 Me todistamme hänen ylösnousemustaan.

 Me odotamme hänen tulemistaan kunniassa.]

Lähetä Pyhä Henkesi siunaamaan meitä, että ottaisimme uskossa vastaan Poikasi ruumiin ja veren. Yhdistä meidät häneen ja toisiimme. Auta meitä antamaan itsemme eläväksi uhriksi Kristuksessa, sinulle kiitokseksi ja kunniaksi.

Hänen kauttaan, hänen kanssaan ja hänessä

kuuluu sinulle, kaikkivaltias Isä,

Pyhän Hengen yhteydessä

kunnia ja kirkkaus aina ja ikuisesti.

**S** Aamen.

23. Isä meidän (Pater noster)

**S** Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

24. Herran rauha (Pax)

 

0175pax



0104vuor

\*25. Jumalan Karitsa (Agnus Dei)

**S** Jumalan Karitsa, joka kannat maailman synnin,

armahda meitä.

Jumalan Karitsa, joka kannat maailman synnin,

armahda meitä.

Jumalan Karitsa, joka kannat maailman synnin,

anna meille rauha.

 Leivän murtaminen

**L** Leipä, jonka me murramme,

on osallisuus Kristuksen ruumiiseen.

Leipä on yksi, ja niin mekin olemme yksi ruumis,

 sillä me kaikki tulemme osallisiksi tästä yhdestä leivästä.

26. Ehtoollisen vietto

Kutsu

**L** Autuaita ne, jotka on kutsuttu Karitsan hääaterialle.

 Tulkaa, kaikki on jo valmiina.

Tuomas Laatu laulaa no. 815, *Herra, en ole sen arvoinen…* ja kantilloi alla olevan rukouksen.

Herra Jeesus,

uskon, että olet läsnä sakramentissasi

ja tahtoisin ottaa sinut siinä vastaan kuin juhlavieraan.

Koska juuri nyt en voi, rukoilen sinua:

tule silti luokseni Vapahtajana,

syntien anteeksiantajana,

lohduttajana.

Tahdon seurata sinua, Jumalan Karitsa,

minne ikinä minut vietkin,

ja rakastaa sinua yli kaiken,

ja lähimmäistäni niin kuin itseäni.

Ole ylistetty, Herra Jeesus Kristus!

Aamen.

Ateria (Communio)

Kristuksen ruumis, sinun puolestasi annettu.

Kristuksen veri, sinun puolestasi vuodatettu.

Päätössanat

**L** Herramme Jeesuksen Kristuksen ruumis ja veri

 kätkeköön henkemme, sielumme ja ruumiimme iankaikkiseen elämään.

**S** Aamen.

Päätössanojen jälkeen ehtoollisastiat peitetään.

27. Kiitosrukous



0131pruk

 Taivaallinen Isä, me kiitämme sinua ehtoollisen lahjasta,

jolla vahvistat uskoamme sinuun.

Kiitämme sinua Pyhästä Hengestäsi,

jonka annat meille tehtäviimme kirkossa ja maailmassa.

Kiitos, että lähetät väkeä elonkorjuuseesi.

Suo, että sovituksen sanomaa julistettaisiin kaikkialla.

Anna meidän kerran päästä valtakuntasi iloon.

Tätä pyydämme Poikasi Jeesuksen Kristuksen tähden.

 

0132amen

0432amen

V Päätös

\*28. Ylistysvirsi 271:1,3

\*29. Siunaus

**L** Herra siunatkoon teitä ja varjelkoon teitä.

Herra kirkastakoon kasvonsa teille

ja olkoon teille armollinen.

Herra kääntäköön kasvonsa teidän puoleenne

ja antakoon teille rauhan.

Isän ja + Pojan ja Pyhän Hengen nimeen.

**S** Aamen.

 Lähettäminen

 **L** Lähtekää rauhassa ja palvelkaa Herraa iloiten.

\*33. Loppukulkue:

Louis-Nicolas Clérambault: Caprice sur les Grands Jeux